**ŠIAURĖS VAKARŲ LIETUVOS VIETOS VEIKLOS GRUPĖS**

**VALDYBOS NARIŲ E-POSĖDŽIO PROTOKOLAS**

2021-01-19 Nr. 1

Mažeikiai

Posėdžio data – 2021 m. sausio 19 d., 15 val.

Posėdžio vieta – e-posėdis.

Posėdžio pirmininkė – Albina Kiudulienė.

Posėdžio sekretorė – Dangira Undžienė.

Posėdyje svarstomais klausimais nuomonę pateikė raštu: Dangira Undžienė, Albina Kiudulienė, Mantas Badaukis, Andrius Ramonas, Rūta Narmontienė, Inga Derkintienė, Kęstutis Mažonas, Anita Avdaljan.

DARBOTVARKĖ:

1. Dėl 487,00 Eur (keturi šimtai aštuoniasdešimt septyni eurai) iš VPS priemonės „Ūkio ir verslo plėtra“ veiklos srities „Parama ne žemės ūkio verslui kaimo vietovėse plėtoti“ atstatymo į VPS priemonę „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti“.
2. Dėl Vietos projektų finansavimo sąlygų aprašo pagal VPS priemonės „Ūkio ir verslo plėtra“ veiklos srities „Parama ne žemės ūkio verslui kaimo vietovėse pradėti“ tvirtinimo ir „Paprasto kvietimo teikti vietos projektus Nr. 35“ paskelbimo (pridedama).
3. Dėl Šiaurės vakarų Lietuvos vietos veiklos grupės Vietos plėtros strategijos 2020 m. metinės įgyvendinimo ataskaitos pristatymo ir tvirtinimo (pridedama).
4. Dėl administratorių, finansininko ir pirmininko darbo užmokesčio didinimo.
5. Kiti klausimai.

1. SVARSTYTA. 487,00 Eur (keturi šimtai aštuoniasdešimt septyni eurai) iš VPS priemonės „Ūkio ir verslo plėtra“ veiklos srities „Parama ne žemės ūkio verslui kaimo vietovėse plėtoti“ atstatymo į VPS priemonę „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti“.

2020 m. gegužės 25 d. vertinant Kvietimo Nr. 24 paraiškas verslui plėtoti, vienam projektui iki pilnos paramos sumos trūko 487 Eur. Valdybos sprendimu, ši lėšų suma buvo paimta iš verslo pradžiai numatytų lėšų (2020-05-25 valdybos posėdžio protokolas Nr. 5).

Pareiškėjui UAB „Vinitas“ baigus įgyvendinti projektą pagal priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse plėtoti“, buvo pritaikyta 555,93 Eur sankcija ir vietoje skirtos 75 308 Eur sumos išmokėta – 74 752,07 Eur. Šiuo metu rengiamas kvietimas verslo pradžios priemonei ir siūloma atstatyti paimtą lėšų sumą.

Balsuota: už – 8.

NUTARTA. Perkelti 487,00 Eur iš VPS priemonės „Ūkio ir verslo plėtra“ veiklos srities „Parama ne žemės ūkio verslui kaimo vietovėse plėtoti“ (LEADER-19.2-6.4) į tos pačios priemonės veiklos sritį „Parama ne žemės ūkio verslui kaimo vietovėse pradėti“ (LEADER-19.2-6.2).

2. SVARSTYTA. Vietos projektų finansavimo sąlygų aprašo pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti“ tvirtinimas ir „Paprasto kvietimo teikti vietos projektus Nr. 35“ paskelbimas.

Balsuota: už – 8.

NUTARTA:

1. Patvirtinti vietos projektų finansavimo sąlygų aprašą pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti“ (pridedama).

2. Pritarti „Paprasto kvietimo teikti vietos projektus Nr. 34“ paskelbimui nuo 2021 m. sausio 29 d.

3. SVARSTYTA.Šiaurės vakarų Lietuvos vietos veiklos grupės Vietos plėtros strategijos 2020 m. metinės įgyvendinimo ataskaitos pristatymas ir tvirtinimas.

Balsuota: už – 8.

NUTARTA. Patvirtinti Šiaurės vakarų Lietuvos vietos veiklos grupės Vietos plėtros strategijos 2020 m. metinę įgyvendinimo ataskaitą ir jos priedus (pridedama).

4. SVARSTYTA. Administratorių, finansininko ir pirmininko darbo užmokesčio didinimas.

L. Rubežienė informavo, kad yra galimybė didinti darbo užmokestį administratoriams (1,5 etato), finansininkui (0,5 etato), pirmininkui (0,5 etato) nuo 2021 vasario 1 dienos. Administratorei Daivai Baranauskienei ir finansininkei-administratorei Aušrai Žymantei mokėti darbo užmokestį 1566,00 Eur neatskaičius mokesčių (buvo 1438,00 Eur) ir tai sudaro darbo užmokesčio bazinio dydžio koeficientą – 8,85. Pirmininkei Loretai Rubežienei mokėti 850,00 Eur neatskaičius mokesčių (buvo 795,00 Eur). Tai sudarytų darbo užmokesčio bazinio dydžio koeficientą – 9,61.

Balsuota: už – 8.

NUTARTA:

1. Nuo 2021 m. vasario 1 d. didinti darbo užmokestį:

administratorei Daivai Baranauskienei mokėti 1566,00 Eur neatskaičius mokesčių;

finansininkei-administratorei Aušrai Žymantei mokėti 1566,00 Eur neatskaičius mokesčių;

pirmininkei Loreta Rubežienei mokėti 850,00 Eur.

2. Įpareigoti pirmininkę Loretą Rubežienę iki sausio 29 d. sutvarkyti reikalingus dokumentus.

Posėdžio pirmininkė Albina Kiudulienė

Posėdžio sekretorė Dangira Undžienė